अवसादग्रस्त बावर्ची ने अपनी ही अंगुली खा ली  
न्यूजीलैंड के एक अवसादग्रस्त बावर्ची ने अपनी ही अंगुली को सब्जियों के साथ पकाकर खा लिया। दुनिया में अब तक ऐसे आठ मामले सामने आए हैं, जिसमें किसी व्यक्ति ने अपने ही शरीर के अंग को आहार बना लिया हो।
न्यूजीलैंड के एक अवसादग्रस्त बावर्ची ने अपनी ही अंगुली को सब्जियों के साथ पकाकर खा लिया। फोरेंसिक मनोचिकित्सक एरिक मोनेसटेरियो और चिकित्सीय मनोचिकित्सक क्रेग प्रिंस द्वारा जारी की गई खबर में कहा गया है कि बावर्ची ने जिस समय इस घटना को अंजाम दिया, वह नशे में था।  दुनिया में अब तक ऐसे आठ मामले सामने आए हैं, जिसमें किसी व्यक्ति ने अपने ही शरीर के अंग को आहार बना लिया हो। मनोचिकित्सा से जुड़े प्रकाशन ने यह रिपोर्ट शनिवार को ऑनलाइन जारी की।  खबर के अनुसार अवसादग्रस्त बावर्ची एक अंगुली खाने के बाद दो और अंगुलियों को खाने की योजना बना रहा था। बावर्ची की मनोदशा की जांच की गई, तो पता चला कि वह अवसाद से पीड़ित है।